**ԱՄՓՈՓԱԹԵՐԹ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՄԱՐՏԻ 9-Ի N240-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1. ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆ** | **15.04.2021թ.** |
| **N //9291** |
| 1. Նախագծի 1-ին կետում նշված «(այսուհետ` N1 հավելվածում) մեջ» բառերը անհրաժեշտ է փոխարինել «N1 հավելվածում» բառով, հաշվի առնելով այն հանգամանքը, որ սույն նախագծում առաջարկվում է փոփոխություններ և լրացումներ կատարել միայն նախագծի N1 հավելվածում: | **Ընդունվել է**  Նախագծի 1-ին կետում կատարվել են համապատասխան փոփոխություններ |
| 2. Նախագծի 1-ին կետի 1-ին ենթակետով նախատեսվող փոփոխությունը անհրաժեշտ է նախատեսել 5-րդ ենթակետից հետո, փոփոխվող նորմերի տրամաբանական հերթականությունը պահպանելու նպատակով: | **Ընդունվել է**  Նախագծի 1-ին կետի 1-ին ենթակետով նախատեսվող փոփոխությունը տեղափոխվել է` ըստ փոփոխվող նորմերի հաջորդականության և շարադրվել է 1-ին կետի 6-րդ ենթակետով |
| 3. Անհրաժեշտ է նախագծի 1-ին կետի 2-րդ ենթակետով նոր խմբագրությամբ տրվող աղյուսակի վերնագիրը համապատասխանեցնել Հայաստանի Հանրապետության կառավարության 2017 թվականի մարտի 9-ի N240-Ն որոշման հավելված N 1-ի 7-րդ կետի դրույթներին: | **Ընդունվել է** |
| Նախագծի 1-ին կետը լրացվել է նոր ենթակետով, որով 2017 թ. մարտի 9-ի N240-Ն որոշման հավելված N 1-ի 7-րդ կետը շարադրվել է նոր խմբագրությամբ: |
| **2. ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅՈՒՆ** | **01.04.2021թ.** |
| **N ՍՊ/15.3/7962** |
| 1. Կառավարության որոշման նախագծի վերաբերյալ ընդհանուր առմամբ առաջարկություններ և դիտողություններ չունենք, սակայն հարկ ենք համարում նշել, որ ներկայացված փաթեթում հստակորեն չի արտացոլված, թե առաջարկվող փոփոխությունը որքանով կարող է կարգավորել մյուս փոքր ՀԷԿ-երի հետագա գործունեությունը:  1.1 Գույքի կառավարման կոմիտե` Առաջարկություններ և դիտողություններ չկան  1.2 Ջրային կոմիտե ` Առաջարկություններ և դիտողություններ չկան | **Ընդունվել է**  Նախագծի հիմնավորման «Կարգավորման նպատակը և բնույթը» մասում հստակեցվել է Ախուրյանի գետավազանում գործող փհէկերի միջև ջրի բաշխման հետ կապված խնդիրների և վեճի լուծման նպատակով ՀՀ ջրային օրենսգրքով սահմանված կարգավորման հնարավոր տարբերակը: |
| **3. ԷԿՈՆՈՄԻԿԱՅԻ ՆԱԽԱՐԱՐՈՒԹՅՈՒՆ** | **31.03.2021թ.** |
| **N01/4217** |
| 1. Նախագծի նախաբանում «որոշման (այսուհետ` N1 հավելվածում)» բառերը փոխարինել  «որոշման N1 հավելվածում (այսուհետ`  N1 հավելված)» բառերով, | **Ընդունվել է**  Նախագծի 1-ին կետում կատարվել են համապատասխան փոփոխություններ |
| 1. Նախագծի 1-4-րդ ենթակետերից հետո լրացնել «N1 հավելվածի» բառերը | **Չի ընդունվել**  Նախագծի 1-ին կետում նշվում է, որ փոփոխությունները և լրացումը կատարվում է միայն N1 հավելվածում և անհրաժեշտություն չկա «N1 հավելվածի» բառերը կրկնել ենթակետերում |
| 1. Նախագծի 1-ին կետի 1-ին ենթակետում առաջարկում ենք «Ոռոգման» բառից առաջ լրացնել «17․» թիվը | **Ընդունվել է**  Նախագծի 1-ին կետի 5-րդ ենթակետում կատարվել են համապատասխան փոփոխություններ |
| 1. Նախագծի վերնագրում «լրացում» բառը փոխարինել «լրացումներ» բառով | **Ընդունվել է**  Նախագծի վերնագրում կատարվել են համապատասխան փոփոխություններ |
| **4. ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ** | **17.05.2021թ.** |
| **N 01/8-1/7738** |
| Առաջարկություններ և դիտողություններ չկան | **-** |
| **5. ՀԱՆՐԱՅԻՆ ԾԱՌԱՅՈՒԹՅՈՒՆՆԵՐԸ ԿԱՐԳԱՎՈՐՈՂ ՀԱՆՁՆԱԺՈՂՈՎ** | **31.03.2021թ.** |
| **NԳԲ/34.1-Մ4-3/954** |
| Առաջարկություններ և դիտողություններ չկան | **-** |
| **6.** **ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՆԵՐԻ ՆԱԽԱՐԱՐՈՒԹՅԱՆ ՋՐԱՅԻՆ ԿՈՄԻՏԵ** | **19.05.2021թ.** |
| **N01/05/1829** |
| Անընդունելի է Նախագծով նախատեսված Արփի լճի ջրամբարի մեռյալ ծավալը սահմանել 39.25 մլն մ3, և այն համարել որպես ազգային ջրային պաշար, որը հնարավոր կլինի օգտագործել միայն ռազմավարական ջրային պաշարի սպառման ընթացակարգով՝ ՀՀ կառավարության որոշմամբ։ Արդյունքում 105 մլն մ3 ծավալով բազմատարյա կարգավորման ջրամբարը կդառնա սեզոնային կարգավորման, ինչի հետևանքով չի կարող ապահովվել Արփի լճի ջրամբարի իշխման տակ գտնվող ոռոգելի հողատարածքների ջրապահանջարկը՝ իրար հաջորդող չորային տարիների ընթացքում։  Նախագծում Արփի լճի ջրամբարի մեռյալ ծավալի ավելացումը հիմնավորվում է միայն Հյուսիսային կղզու վրա թռչունների ձվադրման վայրերի պաշտպանության և «Միջազգային կարևորության խոնավ տարածքների մասին, հատկապես որպես ջրաթռչունների բնակավայր» կոնվենցիա (Ռամսար 1971թ.) դրույթների կատարմամբ, մինչդեռ անհրաժեշտ է հիմնավորել նաև գետավազանի ջրատնտեսական հաշվարկներով։ Նույն գետավազանում առկա է ոռոգման ջրի պակաս և Շիրակի ու Թալինի տարածաշրջանների ոռոգելի հողատարածքների ոռոգման պահանջն ապահովելու նպատակով նախատեսվում է լրացուցիչ կառուցել Կապսի ջրամբարը (առավելագույն 60 մլն մ3 ծավալով)։ Որոշման 5-րդ կետի 3-րդ ենթակետով սահմանված է. «սույն հավելվածի N 1 աղյուսակի ազգային ջրային պաշարում ներառված Արփի լճի մեռյալ ծավալի 18,0 մլն մ3 սահմանելու հարցը կքննարկվի Կապսի ջրամբարի կառուցման աշխատանքների իրականացումից հետո»:  Ջրամբարի մեռյալ ծավալի ավելացումը կնշանակի ջրամբարի օգտակար ծավալի կրճատում, որի չափը տվյալ դեպքում համարժեք է Շիրակի հարթավայրի 3100 հա հողատարածքների ոռոգման ջրապահանջին, իսկ նույն ծավալով ջուր կուտակելու նպատակով նոր ջրամբար կառուցելու համար կպահանջվի մոտ 122 մլն. Եվրո:  Արփի լճի ջրամբարի մեռյալ ծավալի ավելացումը անընդունելի է նաև տեխնիկական այն նկատառումներից ելնելով, որ ջրամբարի մեռյալ ծավալը, որպես ջրամբարի թասի տեխնիկական բնութագրիչ, սահմանվել է դեռևս նախագծման փուլում: Ջրամբարի ջրթող կառուցվածքի շեմը դրված է 2018,1 մ նիշի վրա, որը ջրամբարի մեռյալ ծավալի հորիզոնի նիշն է: Ջրամբարի մեռյալ ծավալի ավելացումը հնարավոր կլինի միայն ջրթող կառուցվածքի վերակառուցման՝ շեմի բարձրացման պարագայում, այլապես կավելանա ջրամբարի թասի տղմապատման ծավալը:  Անհրաժեշտ է նկատի ունենալ հարևան երկրի կողմից իրականացվող ակտիվ ջրամբարաշինության հետևանքով հնարավոր բացասական ազդեցությունը Հայաստանի Հանրապետություն մուտք գործող ջրային ռեսուրսների վրա և Արփի լճի ջրամբարի մեռյալ ծավալն ավելացնելու հարցը քննարկել գետավազանի ջրօգտագործողների պահանջներն ու իրավունքները չվնասելու պայմանով՝ հիմք ընդունելով կանխատեսվող ջրառաջարկի նվազեցման և ջրօգտագործման ավելացման տենդենցը, ինչը նախատեսված է Որոշման N1 հավելվածով /Աղյուսակ N 4 և N 5/։  Միևնույն ժամանակ տեղեկացնում եմ, որ Հյուսիսային կղզու վրա թռչունների ձվադրման վայրերի պաշտպանության խնդիրն ունի այլընտրանքային լուծումներ (ջրամբարի թասի ափեզրային գծի որոշ հատվածների ցանկապատում, լողացող արհեստական կղզիների կառուցում և այլն), որոնց մասին բազմիցս բարձրաձայնվել է Շրջակա միջավայրի նախարարության, Ջրային կոմիտեի, KFW բանկի, հասարակական կազմակերպությունների, բնապահպանների և նախագծողների ներկայացուցիչների մասնակցությամբ կայացած՝ Կապսի ջրամբարի նախագծի տարբեր փուլերի քննարկումների ընթացքում:  Ելնելով վերոգրյալից Ջրային կոմիտեն առաջարկում է «Հայաստանի Հանրապետության կառավարության 2017 թվականի մարտի 9-ի N240-Ն որոշման մեջ փոփոխություններ և լրացումներ կատարելու մասին» Կառավարության որոշման նախագիծը հանել շրջանառությունից: Միաժամանակ հայտնում եմ պատրաստակամություն Արփի լճի ջրամբարի մեռյալ ծավալի ավելացման փոխարեն խնդրի լուծման այլընտրանքային տարբերակների քննարկմանը մասնակցելու համար: | **Ընդունվել է**  Նախագծից հանվել է 1-ին կետի 1-ին և 2-րդ ենթակետերը: |